de V.M.

Vineri, 27 decembrie 2019, 14:03

1264 de afisari

Solicitarea prin 112 a fost făcută în noaptea de 26 decembrie, în jurul orei 3."Polițiștii au intervenit pe strada Victoriei din muncipiul Baia Mare după ce au fost sesizați că pe o bancă se află o persoană care nu se mișcă. Personalul medical ajuns la fața locului a constatat decesul persoanei, iar polițiștii, în urma verificărilor efectuate, au constatat că este vorba despre un bărbat în vârstă de 57 de ani, domiciliat în localitatea Săcălășeni", a declarat pentru Mediafax purtătorul de cuvânt al IPJ Maramureș, Florina Meteș.Bărbatul a fost transportat la morga Spitalului Județean Baia Mare pentru necropsie, dar abia după câteva ore."Până să îl ducă la morga spitalului, până să se deschidă programul nu l-au lăsat singur. Solicitarea a fost puțin după ora 3.00, pe 26 decembrie", a spus Florina Meteș.Polițistii au trebuit să aștepte ora 8 pentru a preda cadavrul bărbatului medicilor legiști, pentru că li s-ar fi spus că la acea oră începe programul serviciul de medicină legală.Purtătorul de cuvânt al Spitalului Județean Baia Mare, Vasile Ioan Pop, a declarat pentru Mediafax că nu există program la acest serviciu."Medicina legală lucrează non stop, trebuie să funcționeze non stop. Nu știu amănunte, nu știu ce s-a întâmplat. Nu mi se pare normal, medicina legală este un serviciu care are program 24 din 24, sunt chemați telefonic. Nu știu sigur care a fost treaba acolo", a spus purtătorul de cuvânt al Spitalului Județean Baia Mare.Polițiștii fac cercetări în continuare, pentru a stabili ce s-a întâmplat cu bărbatul.